《大理寺芍药次韵》
明代·周伦

系马槐阴午未归，翻阶红药正芳菲。开帘白日影摇座，绕砌和风香袭衣。

采石载将醪正美，东瓯携得蟹仍肥。从容退食还赓咏，棘寺门閒讼牒稀。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。